बटवारा जदूं होआ तां एह्दे चा साहित्य दी बी इक खेप निकली। पर उर्दू दे शायर फैज़ अहमद फैज़ ने आखेआ जे शब्दें च जो चित्तरण अमृता प्रीतम ने कीता होर कुसै कोला नेईं होआ। अमृता जी ने लहुआ कन्ने न्हाती दी मानवता गी जनानी दे रूपै च दिक्खेआ ते युगें सुआं पीड़ा कन्ने पलदी जनानी थमां गै पूरे बटवारे दा सल्ल जरदी जनानी दा दुख अपनी मश्हूर कवता च उजागर कीता। "अज्ज आखां वारस शाह् नूं" इक शाह्कार नज़म ऐ। ऊंआं ए बी कमाल ऐ जे अमन होऐ जां जंग जनानी गी शराबै आला लेखा समाजै दी गंदगी गी ढोना पौंदा ऐ। मर्दे दी लड़ाई बी हुने दी ऐ तां गालियां माऊ-भैनू गी। साढ़े जम्मू च ते ए गालीं लोकें दा तकियां कलाम न।